Diari Oficial de la Generalitat Valenciana


Sumari del DOGV 9771, del 22-01-2024 (2024/202)

ACORD de 27 de desembre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de María del Pilar Cantavella Penades.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9771

Data del DOGV
:   22-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/202


Data del document
:   27-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 27 de desembre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de María del Pilar Cantavella Penades. [2024/202]  
Núm. d'expedient: ABI 178/2023.  
Causant: María del Pilar Cantavella Penades.  
DNI: \*\*\*\*764\*\*.  
Lloc i data de la defunció: València, 14 de desembre de 2016.  
Últim domicili: la Font de la Figuera (València).  
  
Antecedents de fet  
La Conselleria d'Hisenda, Economia i Administració Pública ha pres coneixement del procediment d'execució hipotecària 129/2022, seguit en el Jutjat de Primera Instància i Instrucció número 3 de Xàtiva contra María del Pilar Cantavella Penades, que va morir el 14 de desembre de 2016, en estat de vídua, qui havia atorgat testament, del qual no s'adjunten totes les pàgines, i en què consta la renúncia a l'herència per part dels fills de la causant.  
Reclamada per esta direcció general al jutjat a què es fa referència la remissió del testament complet, en este María del Pilar Cantavella Penades designa com a legataris i hereus els seus fills.  
De les actuacions dutes a terme per esta administració, es constata que María del Pilar Cantavella Penades va estar empadronada a l'Ajuntament de la Font de la Figuera.  
Vist que no consta, en principi, l'existència d'altres persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, tenint en compte el que establixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de María del Pilar Cantavella Penades, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A este efecte, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar al·legacions o aportar documents o altres elements de judici en qualsevol moment anterior a la resolució del procediment.  
  
València, 27 de desembre de 2023.- El director general de Patrimoni: Antonio Joaquín Woodward Poch.